PSL รายได้เพิ่ม – ค่าใช้จ่ายลด หนุนผลงานไตรมาส 1 พลิกกำไร 375 ลบ.
PSL รายได้เพิ่ม - ค่าใช้จ่ายลด หนุนผลงานไตรมาส 1 พลิกกำไร 375 ลบ.
12 พ.ค. 2564

บริษัท พรีเชียส ชิพปิ้ง จำกัด (มหาชน) หรือ PSL รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยบริษัทมีรายได้จากการเดินเรือสุทธิของไตรมาสแรกปี 2564 เพิ่มขึ้นประมาณร้อยละ 37 เมื่อเปรียบเทียบกับไตรมาสเดียวกันของปี 2563 โดยสาเหตุหลักเนื่องมาจากรายได้เฉลี่ยต่อวันต่อลำเรือ เพิ่มขึ้นจาก 8,398 เหรียญสหรัฐในไตรมาสแรกปี 2563 เป็น 12,157 เหรียญสหรัฐในไตรมาสแรกปี2564 ซึ่งเป็นผลมาจากการที่ตลาดอัตราค่าระวางเรือขนส่งสินค้าแห้งเทกองปรับตัวสูงขึ้น ทั้งนี้ ณ วันที่ 31 มีนาคม 2564 กองเรือของบริษัทฯ มีจำนวน 36 ลำ
ด้านค่าใช้จ่ายในการเดินเรือของไตรมาสแรกปี 2564 เพิ่มขึ้นร้อยละ 4 เมื่อเปรียบเทียบกับไตรมาสแรกปี 2563 ค่าใช้จ่ายในการเดินเรือเฉลี่ยต่อวันต่อลำเรือ (OPEX) เพิ่มขึ้นจาก 4,602 เหรียญสหรัฐในไตรมาสแรกปี 2563 เป็น 4,933 เหรียญสหรัฐในไตรมาสแรกปี 2564 สาเหตุหลัก เนื่องมาจากค่าใช้จ่ายลูกเรือและค่าใช้จ่ายพัสดุภัณฑ์อื่น ๆ เพิ่มขึ้น
ส่วนค่าใช้จ่ายในการบริหาร (รวมค่าตอบแทนผู้บริหาร) สำหรับไตรมาสแรกปี 2564 ลดลงจำนวน 32.43 ล้านบาท เมื่อเปรียบเทียบกับไตรมาสแรกปี 2563 โดยสาเหตุหลักเนื่องมาจากการลดลงของค่าใช้จ่ายทางกฎหมาย
ด้านค่าใช้จ่ายทางการเงินสำหรับไตรมาสแรกปี 2564 ลดลง 54.49 ล้านบาท เมื่อเปรียบเทียบกับไตรมาสแรกปี 2563 เนื่องมาจากดอกเบี้ยจ่ายที่ลดลงซึ่งเป็นผลมาจากอัตราดอกเบี้ยอ้างอิง LIBOR ที่ลดลงและการลดลงของหนี้คงเหลือ
ขณะที่ กำไรจากอัตราแลกเปลี่ยนสูงขึ้น 83.36 ล้านบาท โดยสาเหตุหลักเนื่องมาจากการเคลื่อนไหวของค่าเงินที่เอื้ออำนวยให้มูลค่าที่เทียบเท่าเงินสกุลดอลลาร์สหรัฐของหุ้นกู้ลดลง